Παναγιώτης Κοσματόπουλος

Ο Παναγιώτης Κοσματόπουλος ήταν Έλληνας ποδοσφαιριστής της προπολεμικής εποχής, ο οποίος αγωνίστηκε ως αμυντικός στην ομάδα του Άρη Θεσσαλονίκης, κατακτώντας το πρωτάθλημα Ελλάδος του 1928, πριν συνεχίσει στην ομάδα του Απόλλωνα Αθηνών.

Καριέρα
Ο Κοσματόπουλος αγωνιζόταν στην άμυνα και το κέντρο και εντάχθηκε στο δυναμικό του Άρη το 1925. Οι πρώτες του συμμετοχές με την πρώτη ομάδα των "κίτρινων" πραγματοποιήθηκαν για το πρωτάθλημα Θεσσαλονίκης του 1927, όπου ο Άρης κατατάχθηκε τρίτος.Greece - Final Tables 1906-1959

Την επόμενη σεζόν, ο Κοσματόπουλος συμμετείχε στην ομάδα που κατέκτησε το πρωτάθλημα Θεσσαλονίκης και προκρίθηκε στην τελική φάση του πρώτου πρωταθλήματος Ελλάδος.1928, Ημέρα τίτλων για τον Άρη! | aris.re Εκεί, έπαιξε στην εκτός έδρας νίκη του Άρη επί του Ατρόμητου με 1-3 στις 24 Μαΐου 1928, στην ήττα με 3-2 από τον Εθνικό τρεις ημέρες αργότερα και στην εντός έδρας νίκη κατά του Ατρόμητου με 3-1.17 Ιουνίου 1928: Άρης, ο πρώτος πρωταθλητής! :: - Tovoion

Το 1928-29, κατέκτησε και πάλι το πρωτάθλημα Θεσσαλονίκης, έχοντας όμως μόλις μία συμμετοχή στους αγώνες της ομάδας του Άρη.

Τον Αύγουστο του 1929, μεταγράφηκε στον Απόλλωνα Αθηνών καθώς βρέθηκε στην Αθήνα για να σπουδάσει οδοντιατρική. Το 1932 τελείωσε τις σπουδές του και επέστρεψε στον Άρη για μια δεύτερη καριέρα, ωστόσο τον κέρδισε μάλλον η επιστήμη του. Αυτό δεν τον εμπόδισε να ασχοληθεί με τα κοινά του Άρη και να φτάσει μέχρι και στη θέση του προέδρου του συλλόγου, για λίγους μήνες το 1937.

Παραπομπές

 Πηγές 

 Βασίλης [άγνωστο επίθετο], Την καρδιά αν ρωτήσεις ποτέ...Αυτοί που μας έφτασαν ως τα εκατό, αυτοέκδοση, 2014. ISBN 978-960-93-5927-6
 Κοσματόπουλος Παναγιώτης | aris.re

Κατηγορία:Έλληνες ποδοσφαιριστές
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Απόλλων Σμύρνης
Κατηγορία:Αμυντικοί ποδοσφαιριστές